cyanic-selkie/wikianc huggingface dataset:
חרם (נידוי הלכתי)
הנידוי בתקופת חז"ל ובתקופת הגאונים
בתקופת הגאונים התפשט החרם עוד יותר כאמצעי משפטי לגביית קנסות. מעיקר הדין תשלומי עונשין (קנס) היו נגבים רק בארץ ישראל, אולם הגאונים התקינו לנדות את החייב אם לא ישלם. כמו כן, היו מנדים את חייבי מיתות בית דין ואת אלה החשודים בשבועת שקר, שאי אפשר היה להטיל עליהם חובה להשבע. בנוסף, חלה החמרה בתוקף החרם. נאסר לקבור את המנודה והמוחרם בקבר ישראל, וכן אסרו למול את בניו של המוחרם או לסדר להם קידושין.
עם זאת, חכמים בכל הדורות נמנעו מלהטיל חרם שלא לצורך ואף אסרו לבטא מילה זאת שלא לצורך.
מתקופת הראשונים עד ימינו
לאחר תקופת הגאונים השתמשו בנידוי ובחרם כדי לחזק את תקנות הציבור. אחד הראשונים שהשתמש בחרם היה רבנו גרשום מאור הגולה. לאחר מספר דורות, בזמן מסע הצלב השני, התכנסו 150 רבנים וביניהם הרשב"ם ורבינו תם והכריזו חרם על כל יהודי שילך לתבוע יהודי בבית משפט של גוי. בנוסף, הטילו באותה תקופה חרמות בענייני הקהילות, כגון חלוקת מיסים ומינוי שוחטים ורבנים.
בשנת ה'שמ"ד (1584) התכנסו חכמי העיר פראג ובראשם המהר"ל מפראג, והחרימו כל מי שיוציא שם רע על חבירו, ובמיוחד על נפטרים, ובמיוחד על שם רע של ממזרות. היה זה חידוש של חרם קדמון מימי רבנו גרשום מאור הגולה.
החרם נאסר בחוק במדינות אירופה החל מסוף המאה ה-18, בדרך כלל במקביל להגבלת או ביטול האוטונומיה המשפטית של הקהילות היהודיות. ב-28 במאי 1785 אסר יוזף השני להטיל חרם בנחלות בית הבסבורג והכפיף את היהודים למשפט האזרחי. אף כי חלק מהסמכויות הושבו לבתי הדין לאחר מותו, יכולת זו לא הייתה ביניהן. עוד ב-1750 הגביל פרידריך הגדול את האפשרות להטיל חרם בפרוסיה, וב-1797 היא בוטלה לחלוטין. ב-20 בספטמבר 1792 אסרה ממשלת צרפת המהפכנית את הטלת החרם או כל פנייה למוסדות הקהילה בעניינים משפטיים. ברוסיה מנע צו של יקטרינה הגדולה מ-14 במאי 1795 (3 במאי לפי הלוח היוליאני שהיה מקובל אז) סמכות זו מהקהלים בקיסרות, אף כי פקידים רוסיים הוסיפו לדווח על שימוש בחרם בבתי-דין מחתרתיים גם לאחר ביטול מוסד הקהל ב-1844.
ב־1945 בניו יורק, הטיל איגוד הרבנים האורתודוקסים של ארצות הברית וקנדה חרם על מייסד היהדות הרקונסטרוקציוניסטית, מרדכי קפלן, שהוסמך בעבר כרב אורתודוקסי. במסגרת הטקס שרפו את הסידור שערך.
אדוארד קולמנובסקי
אדוארד קולמנוסבקי (ברוסית: Эдуа́рд Саве́льевич Колмано́вский; 9 בינואר 1923 בלארוס - 27 ביולי 1994 מוסקבה, רוסיה) היה מלחין ומנצח ממוצא יהודי, זוכה פרס ברית המועצות.
חייו
אדוארד קולמנובסקי נולד במוהילב למשפחה יהודית. בשנים 1936–1941 למד בבית הספר למוזיקה במוסקבה. בשנים 1941–1945 הוא למד בקונסרבטוריון של מוסקבה.
בשנת 1961 הוא כתב שיר על מילים של יבגני יבטושנקו שבוצע על ידי מארק ברנס וזכה לפופולריות גדולה.
הוא כתב מוזיקה לכ-200 שירים. בין יצירותיו המפורסמות: "Alyosha" (1966)", "I Shall Never Forget You, "בואי אמא" (1964) (Za okoshkom svetu malo)", "העגורים" ועוד.
בנוסף לכך הוא כתב מוזיקה לסרטים והצגות תיאטרון.
קולמנובסקי הכיר את אשתו תמרה כאשר הם למדו בכיתה ב'. בגיל 13 הם החליטו להתחתן והתחתנו בשנת 1943. היא נהרגה בתאונת דרכים בשנת 1968.
קהילת יהודי ואטרה דורניי
קהילת יהודי וטרה דורניי (דורנה) שבבוקובינה רומניה התקיימה החל משנת 1891 עד להשמדתה בשואה. הקהילה התאפיינה בחיבור למסורת היהודית ועיסוק בתעשיות העץ והתיירות שרווחו באזור.
מקורות הקהילה
התיישבות היהודים הראשונים באזור ואטרה דורניי התקיימה במקביל להתפתחות תעשיית העץ באזור, שכן יהודי העיירה הקימו תעשייה זו. הקהילה קיבלה עצמאות באופן רשמי בשנת 1891. עד שנה זו שויכה אדמיניסטרטיבית לקהילת יהודי קמפולונג. האזכור הראשון למגורי קבע של יהודים באזור קמפולונג מתוארך לשנת 1684. עיסוקם כלל בעיקר מסחר, אך גם עבודת אדמה. רוב רובם של יהודי הקהילה מקורם במחוז מרמורש.
הקהילה בתקופת השתייכותה לקאמפולונג (עד שנת 1891)
הנתונים הבאים מתייחסים לכלל מחוז קאמפולונג, שכן בשנים אלו הוגדרה קהילת וטרה דורניי כחלק מקהילת יהודי קאמפולונג.
שלטון
עד שנת 1774 שלטה באזור נסיכות מולדובה. לאחר מכן התחיל עידן שלטון ההאבסבורגי-אוסטרי, שארך כ-144 שנים עד להשתלטות רומניה על האזור ב-1918. בשנים אלו חוו היהודים עליות ומורדות ביחס השלטון אליהם.
לאום
בתחילת השלטון האוסטרי התמודדו היהודים במחוז עם קשיים רבים, בעיקר כלכליים. עד שנת 1890 התחזק מעמדם והם קיבלו אמנציפציה חלקית. רובם המכריע של היהודים רכשו את השכלתם בבתי ספר ממלכתיים גרמניים חילונים ופעלו כשגרירי התרבות הגרמנית באזור. יהודים השתלבו בחיים הפוליטיים של חבל בוקובינה והקיסרות, לא רק כנציגי היהדות אלא גם כנציגי המפלגה הליברלית דמוקרטית (Freie Deutsche Vereinigung). רוב רובם של העיתונים בשפה הגרמנית שפורסמו בבוקובינה היו בבעלות יהודית ונערכו על ידי יהודים. בשל תחושת השייכות לאימפריה קיבל פרנץ יוזף הראשון, קיסר אוסטריה שם יהודי - פרוים יוסל.
התחזקות לאומית באימפריה האוסטרו-הונגרית בסוף המאה ה-19 הובילה לאנטישמיות ולפיתוח זהות ציונית בקרב יהודי קאמפולונג.
כלכלה
הקהילה היהודית בקאמפולונג עסקה במספר ענפי כלכלה עיקריים - תעשיית העץ וסחר בעץ (רובה הגדול היה באחזקה יהודית), תעשיית התיירות, בנקאות, מקצועות חופשיים, מסחר ובעלי מלאכה. הקהילה היהודית באזור נהנתה מרווחה כלכלית שמקורה בעסקים הרבים אשר היו בבעלות יהודית, בנוכחותם הרחבה בעולם המקצועות החופשיים וביחסם עם השלטון האוסטרו הונגרי.
בשנת 1891 הופרדה הקהילה היהודית בוטרה דורניי מקהילת יהודי קאמפולונג וקיבלה עצמאות.
הקהילה היהודית וטרה דורניי מהקמתה עד מלחמת העולם הראשונה
השתייכותה של וטרה דורניי למחוז קאמפולונג הייתה אדמיניסטרטיבית, על כן לא נעשו שינויים דרסטיים במיקום העיירה ומאפייניה לאחר היפרדותה ממחוז קאמפולונג. בית הכנסת הגדול (TEMPEL) של דורנה נבנה בתקופה זו (תחילת המאה העשרים).
תיעוד משנת 1880 (תקופת השתייכותה של וטרה למחוז קאמפולונג) חשף כי בעיירה וטרה דורניי חיו כ-494 יהודים. רישום נוסף משנת 1910 (בתקופת עצמאותה של העיירה) תיעד 1,201 יהודים. התרבות האוכלוסייה היהודית בעיירה מוסברת בין היתר, למצבם הכלכלי הטוב.
מנהיגי הקהילה בעת הקמתה
נשיא הקהילה הראשון היה אנצ'ל יעקב. אנצ'ל כיהן בתפקיד זה עד שנת 1914.
רבה הראשון של הקהילה היה הרב פרנקל.
השתלבות בעיירה
יהודי העיירה השתלבו בפעילות הציבורית והעסקית של כלל העיירה ומלאו תפקידים קריטיים בשירות הציבורי. בין היתר ניתן היה לראות השתלבות של יהודים במועצת העיר, בראש מערכת המשפט, במנהל האזרחי הציבורי, ניהול תחנת הרכבת וחינוך. משרות בתחום הרפואי, עריכת דין ובנקאות גם הם אויישו ברוב יהודי נכבד.
התגייסות יהודי העיירה ללחימה
יהדות בוקובינה קשרה קשר הדוק עם הקיסרות האוסטו-הונגרית. היהודים מלאו תפקידים חשובים בתחומי הכלכלה, החברה והתרבות והפכו לשגרירי התרבות הגרמנית בבוקובינה. אחת השפות המדוברות ביותר בעיירה וטרה דורניי היית השפה הגרמנית, דבר המדגיש את נאומנותם וזיקתם לקיסרות. בפרוץ מלחמת העולם הראשונה התנדבו יהודים רבים להילחם למען הקיסרות, ביניהם גם מהעיירה וטרה דורניי. במהלך המלחמה נפלו כ-18 חללים יהודים מוטרה דורניי, חלקם בעלי דרגות קצונה. שני יהודים נוספים מהעיירה נפצעו באופן בלתי הפיך ונותרו נכים. זיגמונד ויוסף בינר, שני אחים למשפחת בינר היהודית מהעיירה, נפלו בשבי וחזרו לביתם רק בשנת 1919.
במרכז העיירה הוקמה אנדרטה לזכר הנופלים. על אחת מלוחות האנדרטה הונצחו שמונה עשר חללי העיירה היהודים, תחת הכותרת "גיבורי אומות אחרות". שמונה עשר היהודים היוו כאחוז וחצי מתוך כלל יהודי העיירה. זהו אחוז גבוה ביותר, גם בקנה מידה גלובלי.
תגובת יהדות העיירה למלחמה
בעת התקדמות הצבא הרוסי לאורך בוקובינה החלו לחשוש יהודי העיירה שמא החזית תגיע אליהם. חלק מהתושבים המבוססים כלכלית ברחו מן העיירה עקב חשש זה. לאחר בלימת הרוסים חזרו לעיירה.
הקהילה בין שתי מלחמות עולם
בתום מלחמת העולם הראשונה חזרה רומניה לשלוט על חבל בוקובינה, ובין היתר גם על קהילת וטרה דורניי. עקב לחץ בינלאומי ניתנו זכויות אזרחיות לכלל המיעוטים ברומניה, אך מעמדה של הקהילה היהודית התערער והניכור של ממשלת רומניה הורגש בקרב היהודים.
מצב היהודים
התחלפות השלטון הובילה להידרדרות במצב היהודים. השלטון הרומני חוקק חוקים אנטי יהודים למשל, חוק המגביל את מספר היהודים באוניברסיטאות וכן חוק המחייב יהודים לדבר אך ורק רומנית מחוץ לביתם. יהודים נשארו מחוץ לשירות הציבורי וקיבלו יחס שונה בחייהם המקצועיים. אווירה זו הורגשה גם ברחבי דורנה, מיכאל רוזנברג מתאר בספרו "יוליוס" את הרעת היחסים בין יהודים ללא יהודים בדורנה:
עבודה וכלכלה
פרנסתה של הקהילה היהודית בוטרה דורניי התבססה בעיקר על תעשיות העץ והתיירות שרווחו באזור. נוסף לכך עסקו יהודי העיירה בתחומי הבנקאות, המלאכה, והמקצועות החופשיים, בכולם רוב יהודי מובהק. יהודי העיירה חיו ברווחה כלכלית - מתוך חמש מאות משפחות יהודיות שחיו בעיירה בשנות ה-30 כמאתיים וחמישים היו בעלי עסקים כגון בתי קפה, מנסרות עץ, ומנהלי חשבונות.
תחום התיירות בעיירה
וטרה דורניי שימשה כעיירת נופש ומרפא. באזורה נבעו מי מעיינות עשירי מינרליים, קמו מתקני מרחצאות ופארק נופש אשר משכו תיירים רבים. בחודשי הקיץ הוכפלה אוכלוסיית העיירה הודות לתיירי המרפא. כמעט בכל בית יהודי היה ניתן למצוא חדר השכרה לנופשים. רוב רבני ואדמו"רי האזור נהגו לנפוש בעיירה בחודשי הקיץ.
התיירות בחודשי הקיץ הביאה עמה צמיחה כלכלית: הקמת מקומות לינה ומסעדות אשר סיפקו את צורכי התיירים. מרבית עסקי המזון והלינה היו תחת בעלות יהודית.
חיי הדת בוטרה דורניי
יהדות העיירה הייתה מגוונת בצביונה הדתי. רובה המכריעה היה מסורתי ודתי, אך היו בנמצא גם ליברלים ואף יהודים מתבוללים. יהדות העיירה לא היו חסידית באופייה, אך חיו בה מעט חסידי ויז'ניץ אדוקים. במשאל שנעשה בשנת 1930 תועד כי 80.9% מיהדות העיירה רואה בשפת היידיש שפה האם של, זאת למרות שהשפה הרווחת בעיירה הייתה גרמנית. נתון זה מוכיח את המסורתיות והזיקה לזהות היהודית של תושבי העיירה. מעדויות של ניצולי העיירה עולה כי בין שבעים לשמונים אחוז מהקהילה היהודית שמרו על חיי מסורת כאלו או אחרים. בימי חג נסגרו החנויות והורגשה אווירת החג. בין תושבי הקהילה הייתה התחשבות הדדית בנושאי שמירת הדת במרחב הציבורי. .
מרתה רבסקי (הורן), תושבת העיירה, מתארת בעדותה את חשיבות מנהגי יום השישי למשפחה ולקהילה היהודית בעיירה. היא מספרת כיצד אמה גוסטה הורן הקפידה להדליק נרות בכל ערב שבת. באחד מימי השישי אמה התעכבה בחנות המשפחתית ולא הספיקה לארגן בזמן את שולחן השבת ולהדליק נרות. ברגע שהתפנתה רצה לביתה מלאה בנקיפות מצפון. כשנכנסה גילתה את שולחן השישי ערוך ונרות דולקים. הסתבר לה כי לינצי, העוזרת הנוצרייה של המשפחה, לא רצתה שהשכנים ייראו מבחוץ את בית המשפחה ללא נרות שבת ולכן החליטה לבצע את ההכנות בעצמה.
בעדותו מתאר יעקב רנד את חיי הדת בעיירה כפי שהם באים לידי ביטוי בוועד הקהילה, כלי קודש, בתי הכנסת, מוסדות החינוך.
וועד הקהילה
וועד הקהילה כלל בין תשעה לשבעה חברים אשר נבחרו באופן דמוקרטי ותפקידם ניהול וארגון ענייני הקהילה. הוועד עסק בתקציבים, משכורות, ייצוג הקהילה למול הרשויות, ותיעוד (תעודות נישואין ופטירה). בנוסף החליט הוועד על איוש תפקידי הדת בעיירה: הרב, השוחטים, וחזן בית הכנסת הגדול. משרדי הוועד הוקמו בתוך בית הכנסת הגדול. הדיונים נוהלו בשפה הגרמנית. הכנסות הקהילה אשר נוהלו על ידי הוועד מקורן מבית השחיטה והמטבחיים השייכים לקהילה, מתשלום עבור מקום שמור בבית הכנסת הגדול, מעלייה לתורה ונדרים, מניהול בית העלמין ומבית המרחץ הקהילתי.
כלי קודש
תפקידי הדת בקהילה כללו רב, שני שוחטים (ר' לייביש רנד ור' שמחה לייבוביץ'), ומשגיח (ר' שואל הרשיטק). לא היו דרושים תפקידים נוספים, שכן הקהילה הייתה קטנה בממדיה. כמו כן, פעלו אנשים בבית הכנסת בהתנדבות.
אנשי הדת תפקדו כמנהיגים רוחניים ובתקופות הקשות היוו עמודי תווך לקהילה. יעקב רנד מספר בעדותו ל"ספר הזיכרון של יהודי וטרה-דורניי והסביבה בוקובינה רומניה" על עבודתו של אביו, ר' לייביש רנד השוחט, למען הקהילה בדורנה ובטרנסניסטריה (אזור הכיבוש הרומני). רנד מתאר כיצד היה אביו מבצע שחיטה כשרה תוך סיכון חיים לאחר שסוג שחיטה זה הוצא מחוץ לחוק הרומני. ר' לייביש רנד פעל גם כמוהל ולאורך שנות חייו מהל מעל אלף ילדים, גם בזמן הגירוש לטרנסניסטריה. רנד מספר:
תפקידי דת נוספים בקהילה כללו שמשים אשר דאגו לסדר ולנקיון ומתפללים כשליחי ציבור ("עוברים על פני התיבה").
בתי הכנסת
בעיירה נוסדו ארבעה בתי כנסת:
בתי הכנסת היוו גם את המרכז החברתי תרבותי של העיירה.
מוסדות חינוך
במוסדות החינוך התבצע חינוך יהודי דתי על כלל גווניו. בחיידר התבצעו לימודי קודש בלבד, ותפקידו היה הטמעת מושגים והרגלים בסיסים בנושאי היהדות בקרב הילדים. בית הספר העברי פעל במתכונת משולבת של לימודי קודש ולימודי עברית מדוברת והיסטוריה של עם ישראל.
תפקידי הרב בקהילה
תפקידי הרב כללו פסיקות בענייני היתר ואיסור, להחליט האם להכשיר או להטריף בהמה בעת התלבטות, לתת הכשר, לחתן ולהספיד, לדרוש בבית הכנסת וללמד שיעורים. לעיתים פעל כבורר.
הרב פרנקל
מנהיגה הרוחני הראשון של קהילת וטרה דורניי היה הרב פרנקל. אחריו נבחר פה אחד בשנת 1911 הרב אלעזר ניסן מרגושס מהעיר לבוב.
הרב אלעזר ניסן מרגושס
הרב מרגושס היה בעל השכלה תורנית וכללית, נודע ביכולותיו הוורבליות ובהרצאותיו. סופר כי היה אהוב הן על הציבור היהודי והן על הציבור הלא יהודי בעיר. הרב מרגושס נודע כדמות מרכזית בקרב רבני בוקובינה. ב-14 ביולי 1933 נפטר ממחלה בעודו צעיר. בנו הבכור, הרב ישראל מרגושס, מילא את מקומו בעת מותו.
הרב ישראל מרגושס
הרב ישראל מרגושס נולד בשנת 1911 בפולין. למד בישיבת פרסבורג, והוסמך לרבנות על ידי רבה הראשי של צ'רנוביץ' ופוסק בעולם ההלכה משולם ראטה והרב מנחם מנדל הגר, רבה הראשי של העיר וישווה. בנוסף רכש השכלה כללית על ידי מורים פרטיים. הרב ישראל מרגושס זכור כנואם מרתק אשר השפיע רבות על חיי הדת בעיר. תקופת כהונתו הגיעה לסיומה עם גירוש יהודי העיירה לטרנסניסטריה (אזור הכיבוש הרומני). הרב ומשפחתו היו בין המגורשים. בשנת 1950 היגר לארצות הברית ועסק בתחום היהלומים. זכה לבת נוספת בזמן שהותו בארצות הברית. נפטר ב-21.5.1998 בניו יורק לאחר מחלה, מוקף במשפחתו.
בית הכנסת הגדול (ה-Temple)
הוקם בתחילת המאה העשרים. בעל מבנה מפואר שכולל נברשת גדולה ואולם המעוטר כיפה בצבע שמיים משובצי כוכבים אשר סיפקה אקוסטיקה נפלאה,, מספר יעקב רנד. בית הכנסת פעל כמרכז חברתי לקהילה - במתחמו פעלו חיידר וגן ילדים. בנוסף כלל שני חדרים שיועדו לעבודת ועדת הקהילה.
בימי חול התפללו בחדר פשוט השכן לצד משרדי ועד הקהילה. בשבתות ובחגים נערכה התפילה באולם הגדול. סגנון התפילה היה אשכנזי. מקומות הישיבה בבית הכנסת נקנו על ידי אנשי העיירה, דבר שעזר לממן את פעילות ועד הקהילה.
ב"ספר הזיכרון של יהודי וטרה דורניי והסביבה בוקובינה רומניה" מתאר יעקב רנד כי הקהילה נהגה לציין בבית הכנסת ימי חג לאומיים של הרומנים בהשתתפות נציגי שלטון. החגיגה כללה ספרי תורה, תפילה מיוחדת לכבוד המלך ושילוב מנגינת ההמנון המלכותי.
במהלך מלחמת העולם השנייה שימש בית הכנסת הגדול לריכוז הגברים היהודים בין הגילאים 18 ל-50. יהודי העיירה שוחררו ביום המחרת לאחר התערבותו של נתן קליפר, תושב העיירה אשר היו לו קשרי מסחר עם המשלחת הגרמנית.
די ויז'ניצער שוהל (בית הכנסת של חסידות ויז'ניץ)
מיקומו ליד הגשר של נהר הדורנה ותחנת הרכבת הקטנה. בבית מדרש זה התפלל ר' אליעזר הרשטיק, מאנשי אגודת ישראל. נוסח התפילה היה ויז'ניץ, ובעל התפילה חסיד ויזניץ רשמי. , מספר יעקב רנד. זהו בית הכנסת היחיד הפועל כיום בדורנה. , מוסיף רנד.
בית הכנסת "בעלי המלאכה"
הוקם על יד השוק המקומי. מבנהו דו קומתי וקירותיו מעוטרים ציורים. בין היתר צוירו על קירותיו שנים עשר השבטים. ידוע כי תנועת בני עקיבא ניסתה להקים קן בבית הכנסת נוסף על הקן שהיה קיים בדורנה עבור הילדים שגרים רחוק, אך הדבר לא עלה בידם.
לפני הגירוש היה בבית הכנסת מניין מלא מדי יום. קהל המתפללים כלל בעלי מלאכה וסוחרים אשר גרו בקרבת מקום. בימים שלאחר המלחמה החלה להידלדל כמות המתפללים. כיום הבניין עצמו אינו קיים, ובניין אחר קם על שטחו.
בית הכנסת בבית הספר העברי
בקומה השנייה של בית הספר העברי היה אולם גדול אשר שימש את הקהילה לאירועי תרבות וריכוז קהל רב. נוסף לכך שימש האולם למניינים בימי שבת. בבית כנסת זה הופיעו חזנים מפורסמים אשר הגיעו לנפוש בדורנה, בין היתר הטנור המפורסם יוזף שמידט.
מוסדות החינוך הרומניים
בשנת 1920 הוקם בית ספר תיכון בדורנה - Liceul Internat Vatra Dornei אשר ככול הנראה פעל עד שנת 1928. לאחר סגירתו היה על התלמידים לנסוע ולהשלים את לימודיהם בערים אחרות, או לגשת למבחנים באופן אקסטרני.
בשנת 1934 החלה לפעול גימנסיה מעורבת בדורנה (Gimnaziul Mixt Dorna), אשר כללה את ארבעת הכיתות הראשונות בלבד.
הלימוד בבית הספר הממלכתי לווה באלימות מצד המורים, אשר נהגו להעניש את תלמידי העיירה על ידי הכאתם. ניצולי העיירה אשר למדו במוסדות אלו מתארים אנטישמיות כלפי התלמידים היהודים וחוסר רגישות למסורת היהודית בהתנהלות בית הספר. מנהל בית הספר היה ידוע בשנאתו ליהודים, ובהחלטתו הוכרחו התלמידים היהודים לכתוב בשבת. כאשר הביעו התנגדות קיבלו ציונים נמוכים. פעמים רבות ציונם הסתמך על מוצאם היהודי ולא על הישיגהם הלימודיים
.
בית הספר העברי
מתוך כלל צוות בית הספר המנהל יעקב פלדמן, ונח יוסיפר המורה ללימודי א.ב, קריאה ותפילה מסידור, לא שרדו את המלחמה.
החיידר
החיידר התקיים בבית הכנסת הגדול של דורנה. מספר התלמידים היה מועט, ותוכנית הלימודים סבבה סביב טהרת הקודש. זמני פעילות החיידר היו שעות אחה"צ.. מטרתו הייתה הטמעת מושגים והרגלים בסיסיים בנושאי היהדות בקרב הילדים. מורה החיידר ר' אלימלך, לא שרד את התופת.
תרבות בוטרה דורניי
חיי התרבות בוטרה-דורניי סבבו בעיקר סביב הזהות הציונית והיהודית של התושבים. בין היתר כללו עיתון הומוריסטי המודפס בדורנה, בילויים כגון מוזיקה, מסעדות, והופעות, וחגיגת החגים היהודיים.
עיתונאות בדורנה ושמשון פרעסט
מלבד העיתונות המיובאת מארץ ישראל צרכה הקהילה עיתונים בשפה הגרמנית אשר מקורה בצ'רנוביץ'. עיתון נוסף אשר זכה לפופולריות בעיירה היה העיתון Dorner Humor. עיתון זה היה עיתון הומוריסטי אשר הופק בדורנה ופרסם קטעים ביידיש של החייט המשורר שמשון פרעסט. הבדיחות עסקו במגוון נושאים בין היתר בחיי התרבות והדת בדורנה, בזרמי היהדות השונים, ובתקופות מאוחרות אף במפלגה הנאצית.
הופעות, מוזיקה ומסעדנות
בעיירה היו חיי תרבות ענפים, בעיקר בעונות הקיץ בהן התמלאה בתיירים. בין היתר פעל בעיירה קזינו מתקופת השלטון האוסטרי אשר תפקד כמסעדה ובמה לתיאטראות, בתי מרחצאות ופארק מטופח בו הופיעה תזמורת צבאית בחודשי הקיץ הוסיפו גם הם לחיי התרבות. חלק מהבניינים בעיירה נבנו בסגנון ארכיטקטוני מרכז אירופאי והוסיפו לאווירה המיוחדת ששררה ברחובות העיירה. בעדותו מתאר יצחק ילון את חיי הבילויים בדורנה, שכללו מסעדות, מוזיקה, ואף הופעה בלתי נשכח של הזמר היהודי המפורסם יוזף שמידט בבית הכנסת היהודי.
חגיגת החגים היהודיים
לרוב צוינו החגים היהודיים במסיבות שנערכו בבית הספר העברי, שהיווה מוקד למימוש הזהות היהודית והחברתית של תושבי העיירה. זכורים לטובה מסיבות חנוכה ופורים אשר כללו כיבוד, הצגה של ילדי בית הספר ותכנים ציוניים. במועדי חג החנויות היהודיות היו סגורות ואווירת החג הורגשה ברחובות העיירה.
העיתון היהודי "Ostjüdische Zeitung" אשר יצא לאור בצ'רנוביץ' סיקר את חגיגות החגים היהודיים בדורנה. בין היתר נכתב על חגיגת חנוכה את הדיווח הבא-
סעד
מצבם הכלכלי הטוב יחסית של הדורנאים הוביל לכך שלא היה צורך במערך רחב של עזרה וסעד. יהודים אשר נזדקקו למזון ומקום מגורים קיבלו עזרה באופן לא מאורגן. הכנסת אורחים הייתה נהוגה בקרב הקהילה. בעת התפילה בבית הכנסת פגשה הקהילה את הזקוקים לעזרה במציאת מקום לינה או מזון, ומיד התגייסו המתפללים. שרלוטה פרייזלר מעידה ביד ושם כי הייתה פעילות של נשות ויצו בעיירה - חלוקת סוכר וקמח לקראת שבת, בגדים ונעליים פעמיים בשנה. במהלך תרומות קמחא דפסחא שבוצעו על ידי אנשי הדת והסוחרים בעיירה התבצע איסוף ממון למתן בסתר לקראת חג הפסח.
תנועות נוער וציונות
בשנת 1900 הוקמה ההתאחדות הציונית של וטרה דורניי. מרגע הקמתה מנתה חברים רבים. בשנות מלחמת העולם הראשונה נעשתה הפסקה בפעולתה. בהמשך קמו בוטרה דורניי סניפים של התנועות בית"ר, תנועת המזרחי, השומר הצעיר, הנוער הציוני, ובני עקיבא.
כל תנועה הייתה בעלת אופי שונה - בית"ר התאפיינה בסממנים צבאיים, ביצעה מסדרים וחניכיה לבשו מדים. לעומת זאת הפעילות בהשומר הצעיר התרכזה בחקלאות וטיולים. המכנה המשותף לכולם היה אהבתם לארץ ישראל והשאיפה הציונית.
בשנת 1940 נאסר על יהודים ללמוד בבתי ספר רומניים. תנועות הנוער היוו מפלט מגזרה זו, ואפשרו המשך קיום שגרת חינוך לנוער היהודי.
קן "הנוער הציוני"
תנועת הנוער המרכזית בעולם הציוני. את סיפור הקמתה בדורנה מספר חיים (קורטי) המר בעדותו לספר הזיכרון של יהודי וטרה דורניי והסביבה. המר מתאר כי תושב העיירה ברל שיבר ז"ל החליט להקים קן של "הנוער הציוני" בדורנה לאחר שהשתתף בפעילות התנועה במהלך לימודיו בסירט. בכדי להגדיל את כמות הפעילים בתנועה החליט לבצע "משפט ציבורי" לשלמה בן-יוסף. שלמה בן-יוסף היה לוחם בית"ר בארץ ישראל שביצע ניסיון התנקשות באוטובוס שעליו נוסעים ערבים כנקמה על תקיפת יהודים. בני הנוער התבקשו לנקוט עמדה פעולותיו של שלמה בן-יוסף. לאחר וויכוחים רבים החליטו כי הם אינם מסכימים עם מעשיו. אירוע זה משך פעילים נוספים לקן וחיבר את הנוער בדורנה לפעילות הציונית.
בחורף 1939–1940 התקיימה בדורנה פגישה של "הנוער הציוני" של מחוז בוקובינה, אשר עסקה במלחמה, בשלטונו של היטלר, ובתקווה לעלות לארץ. ביוני 1940 ירדה פעילות התנועה בעיירה למחתרת. חברי התנועה בדורנה התחלקו לחוליות של בין שניים לשלושה חברים והמשיכו את הפעילות במתכונת מצומצמת זו. כל שבוע קיבלו מהנהלת התנועה נושא חינוכי אשר עסק בתכני ציונות, א"י וקורות עם ישראל ל"שיחת השבוע".
מספר חברים בתנועה נתפסו על ידי סוכן משטרתי לאורך הזמן בו פעלו במחתרת ושוחררו באמצעות שוחד.
ב-1940 יצאו מספר חברים מהקן לחוות הכשרה חקלאית של הנוער הציוני בפלוריאסקה, שם פגשו את אבא ברדיצ'ב. בין היוצאים לחוות ההכשרה היו יצחק ארצי ויצחק ילון.
השומר הצעיר
התנועה פעלה לראשונה בעיירה בין 1924 ל-1928, אך הקן נסגר כשחלק מחברי התנועה עלו לארץ. הוקדם בשנית בשנות השלושים.
לקראת סוף שנות השלושים חברי התנועה נעצרו על ידי השלטונות בחשד לקיום תעמולה קומוניסטית במסווה של פעילות ציונית. הבלש שניהל את החקירה היה יהודי. במשפט הסביר עורך הדין כי טענת השלטונות אבסורדית - השלטון מונע מן היהודית להשתלב במדינה ולקבל חינוך ראוי, ויחד עם זאת לא מאפשר להם לקיים פעילות שעתידה להוציא אותם מרומניה לא"י. בית המשפט פסק שהם אשמים בקיום אספות לא חוקיות. את החזרה לדורנה עשו בליווי איש ביטחון רומני אשר שכרו את שירותיו בשל החשש מהתנכלויות בדרך. שנים אלו נסיעה פשוטה ברכבת היוותה סכנת חיים ליהודים, שכן אירעו מקרי רצח של יהודים על ידי זריקתם מהרכבת הנוסעת.
תנועות הנוער הדתיות
תנועת המזרחי הייתה פופולרית בעיירה. קהל היעד הראשוני שלה כלל את ילדי החיידר שבבית הכנסת הגדול והחדרים שבביה"ס העברי. שני חברים מתנועת הנוער עלו לארץ ישראל בסוף 1940 בזכות סרטיפיקט של התנועה. סרטיפיקט אחד נשמר לאדם בעל נאמנות יוצאת דופן לתנועה ואילו השניים האחרים הגיעו לחברי תנועה שיכלו לעמוד בהוצאות הכלכליות הכרוכות בעלייה לארץ.
גודל הקהילה
הקהילה היהודית בדורנה לפני שנים-
השלטון הרומני
בסוף שנות ה-30 עברה רומניה מספר תהפוכות שלטוניות. אלכסנדרו קונסטנטין קוזה ואוקטביאן גוגה האנטישמים קיבלו מנדט מן המלך להקים ממשל. בתקופת שלטונם בורע מצב היהודים. בפבואר 1938 השתלט קרול השני, מלך רומניה על מנגנוני המדינה - פירק מפלגות, השהה את החוקה, ובפועל הפך את רומניה ממונרכיה חוקתית לדיקטטורה.
לאורך שלטונו איבדה רומניה שטחים עקב לחצי גרמניה, חתמה על הסכמי סחר עם גרמניה אשר היו עתידים לנתב את כלכלתה לצרכים גרמניים בלבד, ומעמדה הבינלאומי נחלש.
ב-5/9/1940 נפל משטרו של קרול השני והוא נמלט מרומניה. לפני בריחתו ביקש מהגנרל יון אנטונסקו להקים ממשלה בעלת זיקה גרמנית. בנו של קרול השני, מיכאי הראשון, הומלך למלך ויון אנטונסקו הקים את המדינה הלאומית-לגיונרית בשיתוף פעולה עם משמר הברזל האנטישמית. אופי המדינה היה פשיסטי ולא נותר לזכר למאפייניה הדמוקרטיים.
בנובמבר 1940 נחתם הסכם בין רומניה לגרמניה והיא צורפה למדינות הציר. ההסכם יצר תלות של רומניה בגרמניה. תלות זו התחזקה עקב הניסיון של משמר הברזל לתפוס באופו לבעדי את השלטון בינואר 1941. בשל המרד בוטלה המדינה הלאומית-לגיונרית ו-אנטונסקו הקשיח את שלטונו הרודני. לשם כך הסתמך על גרמניה הנאצית.
הצעדים כלפי היהודים
בתקופת שלטונו של המלך קרול השני הוחרפה האנטישמיות הרומנית. בחוקה חדשה שיצאה ב-1938 הוגדר המונח המשפטי "רומני אתני" אשר בפועל מנע איוש יהודי, בעיקר בתפקידים ציבוריים. הויתור על בסרביה וצפון בוקובינה לבריה"מ הוביל לחיזוק השנאה כלפי היהודים ואף לפרעות (לדוגמא פרעות דורוחוי). ב-8 באוגוסט 1940 תוקן "תקנון היהודים" במטרה לייצר מכנה משותף עם השלטון הנאצי בגרמניה. תקנון זה מחק את זכויות האזרח של רוב יהודי רומניה והוציא נישואי תערובת מחוץ לחוק.
בעת הקמתה של המדינה הלאומית-לגיונרית בספטמבר 1940 הדרדר מצב היהודים במהרה. התנועה הלגיונרית פעלה על מנת להשתלט על רכוש יהודי, ובמהרה נחקקו שלושה חוקים אשר הפקיעו מן היהודים את נכסיהם באיזורים הכפריים, היערות בהם ישבו, מבשלות כוהל ומנסרות לעיבוד עצים וספינות שיט. הלגיונריפ פעלו גם במישור לא חוקי שכלל טרור והפחדה. אנטונסקו התנגד לחוסר הסדר שלווה למדיניות האנטישמית ודגל בנישול הדרגתי של ישפיע באופן דרסטי על כלכלת המדינה.
התקופה בין המדינה הלאומית-לגיונרית לפרוץ מבצע ברברוסה אופיינה במדיניות אנטישמית סדורה בחוק, בליוויו של גוסטב ריכטר, יועץ לבעיית היהודים מטעם לשכתו של אדולף אייכמן. בתקופה זו נחקקו "החוק לבטחון המדינה" אשר הכפיל את עונשם של היהודים לכל עבירה שבוצעו, החוק להפקעת הבתים בבעלות יהודית, הוקם "המרכז הלאומי לרומניזציה", ויהודים חוייבו בעבודות כפייה. היהודים לא חסו תחת הגנת החוק, אלא סבלו וכאבו כתוצאה שלו.
בעת הפלישה לברית המועצות (מבצע ברברוסה) ביוני 41 הצטרפה רומניה לשורות הגרמנים. עקב כך החלה חקיקה רומנית נגד יהודים באופן קיצוני יותר מאשר בשנות ה-20 וה-30. החקיקה כללה בין היתר - סגירת בתי כנסת קטנים, עוצר משעה 18:00, איסור ללמוד וללמד בבית ספר ממלכתיים, ובהמשך אף חובת ענידת טלאי צהוב ושליחת הגברים לעבודות כפייה.
הקהילה היהודית בוטרה דורניי
בין החוקים האנטי יהודיים שחוקקו משנת 1940 והלאה, הוחלט על גירוש יהודי הכפרים הסובבים את דורנה - Candreni, Facabeni, ו-Carlibaba לעיירה. יהודי העיירה אירחו את יהודי הכפרים בחדרי הקייטנים אשר היו ברשותם ופעלו למענם כמה שניתן. ללא יהודי הכפרים מסביב, כללה הקהילה היהודית בדורנה כ-1,747 אנשים.
הקהילה היהודית בדורנה חשה הרעה במצבה בתחילת שנות ה-40. היא סבלה מהחקיקה הגזענית שהחלה עקב ההנהגה האנטישמית והחבירה לגרמניה הנאצית. חקיקה זו הגבילה את ההשכלה היהודית בקהילה, הפעילות החינוכית, חופש התנועה ועוד. מספר חנויות יהודיות בעיירה הולאמו ונוצרו חיכוכים עם המקומיים.
יחסים עם המקומיים
תחושת הביטחון והיחסים עם התושבים הלא יהודים בעיירה התערערו. מעדויות עולים אירועי התנכלות פיזית, הבעת תמיכה פומבית במנהיגים אנטישמיים (סמלים בכניסה לבתים, הפגנות) ועוד. אירוע אשר מהווה צומת דרכים ביחס בין הקהילה לתושבים הלא יהודים בעיירה היה הצתת בית משפחת רוזנברג היהודית על ידי התושבים הרומנים. מיכאל רוזנברג, בן המשפחה, מתאר כיצד חיילים עמדו בפתח הכניסה לבית בעת שריפתו ומנעו את ניסיונות אמו להציל דבר מה. עקב השריפה התעוררה אצל הקהילה היהודית בעיירה ההבנה כי דרכי ההתמודדות הישנות עם האנטישמיות הרומנית שכללו תשלומי שוחד כבר לא יועילו.
לקיחת בני ערובה
בני הערובה היהודים נלקחו לבית הכנסת די ויז'ניצער שוהל. צעד זה נועד "להבטיח" שהיהודים לא יפגעו במאמץ המלחמתי. על כל פגיעה בלחימה הרומנית יהרג בן ערובה. בפועל מטרת הרומנים הייתה להתנכל ליהודי העיירה ולסחוט את כספיהם. תמורת תשלום לחייל ששמר בכניסה התחלפו ביניהם בני הערובה וכך הקלו תושבי העיירה זה על זה.
יחס השלטונות ליהודי העיירה
גוט סלמון תושב העיירה מעיד בשבועה על האחראי על מחוז קמפולונג (ובין היתר על וטרה דורניי) ניקה מליניש אשר היה ידוע בדעותיו האנטישמיות:.
ריכוז בבית הכנסת הגדול
ביולי אוגוסט 1941 יוצאת פקודה המחייבת ריכוז של כל הגברים בגילאים 18–50 בבית הכנסת הגדול. יהודי העיירה שוחררו ביום המחרת לאחר התערבותו של נתן קליפר, תושב העיירה אשר היו לו קשרי מסחר עם המשלחת הגרמנית.
הגירוש לטרנסניסטריה 1941–1945
בסוף אוגוסט נתן מנהיג רומניה יון אנטונסקו פקודה בעל פה למושל טרנסניסטריה גאורגה אלקסיאנו לניוד 300,000 יהודי רומניה וטרנסניסטריה בפרט. פרטי הפקודה המדויקת אינם ידועים. הצבא הרומני הגדיר חמש נקודות מעבר לדיינסטר אותו היה על המגורשים לחצות בכדי להגיע לנהר הבוג וארבעה אזורים בסמוך לנהר הבוג בהם ישוכנו היהודים. ב-6 בספטמבר 1941 נסחה ממשלת טרנסאנסיסטריה בהתבססה על הוראות הצבא מסמך "הנחיות לארגון השיירות להעברת אוכלוסייה מאזורים צפופי אוכלוסין לאזורי דלי אוכלוסין". מסמך זה הועבר להז'נדרמריה הרומנית אשר תפקידה היה להכין תוכנית פרקטית לגירוש וביצועה.
ב-4 באוקטובר 1941 פורסמה פקודת גירוש יהודי בוקובינה על ידי המטה הכללי של צבא רומניה מטעם יון אנטונסקו, לפיה גירוש יהודי בוקובינה צריך להסתיים בתום עשרה ימים (עד 14 באוקטובר 1941). הגרמנים לא לחצו על ההנהגה הרומנית לפעול לגירוש וההחלטה נבעה משיקולי ההנהגה האנטישמית ורצונה לייצר "רומניה נקייה מיהודים".
לרומניה לא היו האמצעים לייצר מנגנון השמדה בדומה למנגנון הגרמני, ועל כן תוכנן להעביר את היהודים למחנות מעבר בטרנסניסטריה בסמוך לנהר הבוג, ובשעת כושר להעבירם לצדו השני של הנהר ולהוציאם משטח רומניה. טרנסניסטריה נכבשה על ידי צבאות גרמניה ורומניה בעת הלחימה מול ברית המועצות. רומניה קיבלה שטחים אלו מגרמניה הנאצית כאות הוקרה על השתתפותה במאמץ המלחמתי. במהלך כיבוש השטח נרצחו באזור טרנסניסטריה עשרות אלפי יהודים על ידי איינזצגרופן D, צבאות גרמניה ורומניה.
מספר המגורשים לאזור טרנסניסטריה אינו מדויק. חקר השואה מצביע על כ-150,000 מגורשים, בעוד מקורות גרמניים טוענים כי המספר גדול יותר ומגיע ל-185,000 מגורשים. עבודת הדוקטורט של ד"ר שרה רוזן החוקרת את גטאות צפון טרנסניסטריה מצביעה על מספר כולל של 193,233 יהודים אשר נשלחו לגירוש, מתוכם 82,709 במקור מחבל בוקובינה בו נמצאת העיירה וטרה דורניי.
בפועל תוכנית הגירוש קרסה עקב ההתנהלות וחוסר המיומנות של הרומנים, לצד האיסור של גרמניה להעביר את היהודים את נהר הבוג. הגירוש התבצע באופן לא מוסדר, ללא הכנה יסודית מראש ומעקב אחר לוח זמנים. מחנות המעבר בסמוך לנהר הבוג בהם תוכנן ריכוז היהודים לא הוקמו בעת תחילת השילוחים, על כן פוזרו היהודים באזור גולטה ובמחוזות מוגילב, טולצ'ין, ובלטה. השלטונות הרומניים פעלו לגירוש מקסימלי של היהודים ללא דאגה למזון, מתקני לינה, ותנאים סניטריים בסיסיים. בשל חוסר התיאום הבירוקרטי ומספרם הגדול של המגורשים הושארו יהודים רבים בעיירות אשר לידן עברו שיירות הגירוש ללא הכנת תשתיות שיאפשרו התיישבות בממדים שכאלו. לעיתים שוכנו יהודים בדירי חזירים ואורוות כתוצאה מחוסר המקום. גירוש היהודים נעשה גם בידי הצב הגרמני והרומני ולא רק על ידי הז'נדרמריה הרומנית, דבר אשר הוביל לאי סדר ומספר מגורשים גדול מן המתוכנן אשר אין עבורם מתקני שהייה מוסדרים. לאחר 15 יום מתחילת הגירושים התקבל דיווח בממשל טרנסניסטריה על ידי מפקד הז'נדרמיה באזור לפיו התכנית לגירוש היהודים התמוטטה. הוא ביקש מענה לבעיית המזון והצפיפות ותהה כיצד עליו לשמור על "יהודים אלו" בחיים. כ-90,000 מהמגורשים נספו בטרנסניסטריה.
גירוש יהודי העיירה וטרה דורניי
בשבת 11 באוקטובר 1941 גורשו יהודי העיירה לטרנסניסטריה. בתחילה הובאו לתחנת הרכבת, שם נדחסו לקרונות והובלו לעיירה אטאקי שעל יד נהר הדניסטר. מעבר הנהר בוצע על ידי מעבורות עליהן שילמו יהודי העיירה בכספם. העברת כל הקהילה לקחה מספר ימים. עם ההגעה פוזרו היהודים בגטאות ובמחנות השונים בטרנסניסטריה, דבר אשר פיצל קהילות ומשפחות. על היהודים בטרנסניסטריה נאסר חופש התנועה, הזכות לבחור היכן להתגורר והם חויבו בעבודות כפייה. מעמד זה של היהודים נקבע על ידי השלטונות הרומנים. הגירוש לאזור לא כלל דאגה לסניטריה ותנאי קיום אחרים אשר הורעו עקב הגדילה המאסיבית באוכלוסייה. תנאי המחיה הובילו למחלות, רעב ומוות. יהודים רבים נחטפו לעבודות כפייה ולא חזרו.
מיכאל רוזנברג מתאר בספרו "יוליוס" את תחושותיו בעת ההגעה לגטו מוהילב שבטרנסניסטריה:
.
מעמד היהודים בטרנסניסטריה
צו מספר 23 אשר יצא ב-11 בנובמבר 1941 מטעם הממשל בטרנסניסטריה ובאישור השלטון הרומני הגדיר את מעמד היהודים באזור. בשל העיכוב בשילוח היהודים אל מעבר לנהר הבוג נדרשו השלטונות להתייחס למעמד היהודים באופן רשמי ולקיים "פתרון ביניים". על פי צו זה על היהודים חלה חובת עבודות כפייה. מנהיגי הגטאות חויבו לספק עובדים לעבודות אלו. הממשל הרומני הסיר אחריות מדאגה למזונם ופרנסתם של היהודים. הם נכנסו תחת אחריות הפרפקטים (קציני מחוז), הפרטורים (אחראי אזור מטעם השלטון), ומעסיקים אשר השתמשו בכוח עבודה יהודי. בפועל מצב זה הוביל לחופש מוחלט ביחס ליהודים. הם היו נתונים למרותם של גורמים רבים ללא רגולציה ויישור קו שיוודא כי ניתנות להם זכויות כלשהן. זהו היה מנגנון השמדה בלתי פורמלי אשר מנע מן היהודים מזון, טיפול רפואי ותנאי מחיה בסיסיים. נשללו מהם חופש התנועה והזכות לבחור מקום מגורים. במסגרת צו זה חויבו היהודים לבחור נציג למול השלטונות, והוגדר אופן הארגון הפנימי של הקהילות. [3][2][1]
תנאי המחיה בטרנסאנסטריה
חוסר ההיערכות של הרומנים והאנדרומולסיה ששררה במהלך הגירושים הובילה לתנאי מחיה ירודים אשר בפועל עבדו כמנגנון השמדה. מלבד גטאות שוכנו היהודים במחנות עבודה בכפייה, מחנות ריכוז, ואף במחנות השמדה ברעב אשר לא קיבלו כלל אספקה של מזון, מים ותרופות. לעיתים הוצעדו היהודים ללא כל מטרה מוגדרת, מבלי מזון ומים, עד שרבים מצאו את מותם בדרך. במחנות הריכוז ועבודות הכפייה שוכנו יהודים ברפתות ודירי חזירים בצפיפות רבה אשר הובילה למחלות ותמותה רחבה. גם בגטאות שררה הצפיפות, לעיתים שוכנו בין 15 ל-20 אנשים בחדר ואלפים הוכנסו למבנים ציבוריים ללא אוורור. העדויות מתארות זוהמה, צחנת מוות, ואנשים שכובים זה על זה. השלטונות לא דאגו למבני ביוב ופינוי שופכין, ועשיית הצרכים נעשתה באופן לא מוסדר ולעיתים לעיניי כל. בחורף של 1942-1941 פרצה מגפת טיפוס בקרב הגטאות והמחנות. בתחילה המצב לא הדאיג את המושל בטרנסנסיטריה שכן עיקר החולים היו מקרב היהודים, ואף מצב התברואה בטרנסניטריה הוגדר כטוב בשל כך. יון אנטונסקו מושל רומניה אמר בהקשר זה-. השיירות המשיכו להתקיים לאורך המגפה וגופות הנספים לא נקברו אלא הושארו בצידי הדרך. כל אלו בשילוב עם חוסר המענה הרפואי הובילו להחמרת המצב. בהרבה מן הגטאות לא ניתן היה למצוא בית ללא חולה טיפוס. הוועדות בגטאות פעלו נגד המגפה על ידי הקמת בתי חולים, ניסיונות לשיפור מצב התברואה וחיטוי המגורים. השלטונות הרומנים שתפו פעולה באופן חלקי עם פעילות הוועדות רק לאחר שעלה החשש מהידבקות של חיילים רומנים. בקיץ 1942 דעכה המגפה.
צו מ'ס 23 הסיר את אחריות השלטון הרומני לדאגה למזון. היהודים היו אמורים לקבל שכר יומי על עבודתם, אך פעמים רבות לא קיבלו דבר. הדבר הוביל לרעב כבר אשר שימש כמנגנון השמדה.
בינה שטיינברכר, תושבת דורנה, מספרת בספרה "כאן ביתי" על הרגע בו זכתה משפחתם בסיוע כספי שאפשר להן לעבור בשוק של גטו מוהילב ולקנות לחם:
גורם נוסף שהוביל למותם של רבים היה מזג האוויר הקר. מיכאל רוזנברג מתאר בספרו "יוליוס" את הקור ששרר בגטו מוהילב-
הנהגה דורנאית
רבים מאוכלוסיית העיירה הצליחו להישאר בגטו מוהילב ולא להתפזר ברחבי טרנסניטריה, דבר אשר תרם להישרדותם. הגטו מוקם קרוב לרומניה כך שניתן היה לייצר קשר עם קרובים שנשארו מאחור ביתר קלות. הישארות בגטו הבטיחה ביטחון יחסי מפני הגירושים לאזור נהר הבוג אשר התקיימו לאורך שנות הקיום בטרנסניסטריה. למרות הצפיפות החיים בגטו אפשרו מגורים במבנים דבר שהגדיל את סיכויי ההישרדות. צעד זה יחד עם צעדים נוספים להעברת יהודי העיירה ברחבי טרנסניסטריה נעשה על ידי המנהיגות הדורנאית שקמה מיד עם הגירוש.
המטבח הדורנאי
המטבח הדורנאי פעל לכמה שבועות מרגע תחילת הגירוש. התנדבו בו אנשי העיירה והוא האכיל בממוצע כ-200 איש ביום, רובם דורנאים במקור.
דרכים נוספות
הרקע הכלכלי המבוסס של תושבי העיירה נתן לדורנאים כלי הישרדות נוסף אשר היה חיוני בשנים הקשות.
עזרה הדדית הייתה קיימת לאורך כל זמן הגירוש ותרמה הן לחוזק הפיזי והן לחוזק הנפשי של תושבי העיירה.
הנסיגה הגרמנית והחיים תחת ברית המועצות
במרץ 1944 נסוגו הגרמנים. נסיגה זו לוותה באכזריות יתר ליהודים. התבצעו מעשי שוד על מנת להשיג את כל המשאבים הדרושים לנסיגה תוך כדי התעללות פיזית ונפשית, פריצה לבתים, הכאות וגניבות. לאחר נסיגת הגרמנים חייתה האוכלוסייה היהודית תחת שלטון סובייטי. היציאה יצרה ואקום שאפשר ליהודים לשפר את מצבם הכלכלי לאחר שנות הרעב. חלק מן הגברים גויסו לצבא, דבר שמנע את עזיבת המשפחות. לעיתים היו חשדות נגד היהודים שהצליחו לשרוד תחת שלטון גרמני, ואף חקירות.
השחרור
בנובמבר 1945 שוחררו המגיוסים היהודים מגטו מוהילב, דבר שאפשר למשפחות היהודיות בגטו לחזור לבתיהם. במקומות אחרים בטרנסניסטריה אפשרו ליהודים לצאת לביתם אף קודם לכן. הרבה מיהודי וטרה דורניי הגיעו לגטו מוהילב ולכן הצליחו לחזור לביתם רק ב-1945 ואף מאוחר יותר. לעיתים הדרך חזרה לדורנה לקחת מספר חודשים, שכן היא דרשה כספים רבים ופתיחת צירי תעבורה אשר היו סגורים עקב המלחמה.
הניצולים מתארים כי בעת הגעתם חזרה לוטרה דורניי לא זיהו בה את עיירת ילדותם האהובה. היא סבלה מהזנחה, הרס, ביזה, ומעברים של הצבא הסובייטי.
קבורת הסבונים
עדויות מתארות כי בשנת 1945 נעשתה בדורנה לוויה לזכר הנספים במאורעות השואה. במהלך הלוויה תושבי הקהילה ששרדו קברו חתיכות סבון אשר מקורם לא ידוע, וגווילים שרופים. על המצבה הקיימת עד היום בבית הקברות היהודי בעיירה נכתב:. (בורית זהו סוג צימח אשר שימש כמרכיב להכנת סבון). הדעה הרווחת בחקר השואה כיום שוללת שימוש בגופות יהודים להכנת סבונים בזמן השואה. לא ברור האם הטקס נתפס כמעשה סימבולי או שעל פי תפיסת היהודים בעיירה הם קברו סבונים שהוכנו מגופות הנרצחים.
השיקום והעלייה לארץ ישראל
ככול שחזרו יותר יהודים לעיירה היא פיתחה חיי חברה, אך אלו היו מוכוונים עליה לארץ ישראל ולא התמקדו בהשתלבות ויצירת חיים יציבים בעיירה. התנועות הציוניות (הנוער הציוני, בני עקיבא, ותורה ועבודה) חזרו לפעול במרץ המטרה להעלות יהודים ארצה. בית ילדים על שם אבעא ברדיצ'ב הוקם על ידי תנועת החלוץ על מנת להכשיר את הנוער הניצול לעלייה לארץ ישראל.
בפבואר 1949 נאסרה כל פעילות ציונית על ידי השלטון הקומוניסטי. כ-20 חברי תנועת "הנוער הציוני" שלא הספיקו לעלות ארצה המשיכו לפעול המחתרת עד שנתפסו על ידי השלטונות. לאחר איסור זה הופסקה הפעילות הציונית חינוכית בדורנה.
ידוע כי כל ילדי הקהילה היהודית של דורנה ורובם הגדול של המבוגרים אשר שרדו את המלחמה עלו ארצה.
חצי האי צ'רצ'יל
חצי האי צ'רצ'יל (באנגלית: Churchill Peninsula) הוא חצי אי מכוסה קרח בחוף המזרחי של ארץ גרהאם שבאנטארקטיקה.
אורכו של חצי האי 50 קילומטרים, בכיוון דרום מזרח, היוצא מהחוף המזרחי של ארץ גרהאם. חצי האי מצוי בין מפרץ קבינט למפרץ אדי.
בקצה של חצי האי מצויה כף אלכסנדר, המפרידה בין חוף אוסקר השני (שמצפון מזרח לכף) לחוף פוין (שמדרום מערב לכף).
בחוף המזרחי של חצי האי מצויים מפרץ זימן, ומפרץ ברנטופארה.
גילוי המפרץ
הכף מופה לראשונה על ידי סקר שטחי חסות איי פוקלנד, וצולם מן האוויר על ידי משלחת רון לחקר אנטארקטיקה בדצמבר 1947.
מקור השם
המפרץ נקרא על שם וינסטון צ'רצ'יל, ראש ממשלת בריטניה שעמד בראש הקבינט המלחמתי של בריטניה, אשר הקים את סקר שטחי חסות איי פוקלנד בשנת 1943.
לקריאה נוספת
• Beau Riffenburgh, Encyclopedia of the Antarctic, Volume 1, P 585
• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, USGS
A Room with a View (Doretta's Dream)
(בעברית: חדר עם נוף (החלום של דורטה)) הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, "זיכרונות אהבה מפירנצה" (1986). השיר יצא לאור כחלק מפסקול הסרט ותיפקד כשיר הנושא של הסרט. הוא הופק על ידי אנדרו לויד ובר.
השיר מתבסס על אריה בשם "Chi il bel sogno di Doretta" ("Doretta's Beautiful Dream").
רקע וכתיבה
השיר נכתב על ידי ג'אקומו פוצ'יני וצ'ארלס הארט והופק על ידי אנדרו לויד ובר. הוא הופץ כחלק מפסקול הסרט "זיכרונות אהבה מפירנצה" (1986), סרט קולנוע בריטי נושא פרסים משנת 1986, אשר עובד למסך על ידי רות פראוור-ג'אבוולה על פי רומן בעל אותו השם מאת א.מ. פורסטר. כמו כן, היה לשיר הנושא של הסרט.
"" נכלל באלבום Encore, בשם "Chi il bel sogno di Doretta".
קהילת יהודי רדאוץ
קהילת יהודי רדאוץ שכנה בדרום חבל בוקובינה. בעיר פעלו תנועות נוער, בתי ספר ואגודת ספורט יהודית. במהלך מלחמת העולם השנייה שימשה רדאוץ תחנת מעבר להגלייתם של יהודים לגטאות ולמחנות עבודה בחבל טרנסניסטריה.
תחת השלטון האוסטרי
ישנן עדויות ראשוניות לנוכחותם של יהודים ברדאוץ כבר בראשית המאה ה-19, שעה שנמנו במפקד האולוכסין של העיירה שלוש משפחות יהודיות. באותה עת הייתה העיר נתונה למרותה של ממלכת הבסבורג האוסטרית, וזו עודדה הגירה של דוברי גרמנית העירה, במסגרת מדיניות ה"גרמניזציה". היהודים היגרו, ככל הנראה, לרדאוץ עם גרמנים משוואביה שהגיעו לשם במסגרת אותה תוכנית. בוקובינה, חבל הארץ שבו נמצאת רדאוץ, השתייכה עד 1774 לנסיכות מולדובה, והשפה שדוברה בה הייתה רומנית. מטרתם של האוסטרים הייתה לקעקע את התרבות המקומית, ולהפוך את חבל בוקובינה לחלק אינטגרלי מן האימפריה.
ההגירה לרדאוץ המשיכה ביתר שאת גם בשנים הבאות. לעיר היגרו יהודים רבים ממזרח גליציה, שהיו נתונים לשליטת אוסטריה. השלטון עודד את הגירתם כיוון שיהודים אלה היו דוברי גרמנית ונאמנים לו, ובאמצעותם חשב לבסס את השליטה האוסטרית באזור.
בין שתי מלחמות העולם
בשלהי מלחמת העולם הראשונה עמדה האימפריה האוסטרו-הונגרית על סף פירוק. ממלכת רומניה השכנה ניצלה את חולשתה, וב-11 בנובמבר 1918 כבשה את אזור בוקובינה ואת רדאוץ בתוכו, כיוון שלטענתה התגוררה שם אוכלוסייה רומנית גדולה.
בראשית 1938 שלטה ברומניה ממשלה אנטישמית, ובראשה עמדו אוקטביאן גוגה ואלכסנדרו קונסטנטין קוזה, ולפיכך כונתה "ממשלת גוגה-קוזה". תחת שלטונם של השניים הורע מצבם של יהודי העיר במידה ניכרת. כך, למשל, יצא צו שאילץ בעלי חנויות יהודים לפתוח אותן בשבת. ממשלת גוגה-קוזה נפלה לבסוף עקב לחץ בינלאומי. עם זאת, בשל אי-היציבות הפוליטית המתמשכת ברומניה לאחר נפילת הממשלה, הכריז קרול השני, מלך רומניה, על עצמו כשליט יחיד במדינה במה שנודע כ"דיקטטורה המלכותית". המשטר החדש המשיך את הקו האנטי-יהודי בדרכים אחרות.
מלחמת העולם השנייה
בקיץ 1940, במהלך מלחמת העולם השנייה, נאלצה רומניה לוותר על בסרביה ועל צפון בוקובינה לברית המועצות ועל צפון טרנסילבניה להונגריה. זאת, כדי להימנע ממלחמה עמן. כתוצאה מכך, התערער מעמדו של המלך, והוא עזב את רומניה בספטמבר אותה שנה. כך באה "הדיקטטורה המלכותית" אל קיצה. בה בעת, הלכה רומניה והתקרבה לגרמניה הנאצית. ברומניה היו מצבורי נפט חיוניים לצבא הגרמני, ולפיכך לא היה ביכולתה לשמור על נייטרליות במלחמה. עם עזיבתו של המלך את המדינה, מונה יון אנטונסקו, מנהיג מפלגת משמר הברזל האנטישמית, לראש ממשלת רומניה. מעט מאוחר יותר הצטרפה רומניה למדינות הציר כשחתמה על ההסכם התלת-צדדי.
תחת השלטון החדש, במסגרת השואה, הוחמר עוד יותר מצבם של יהודי העיר. הלגיונות של משמר הברזל הוציאו צווים להביא לפיטוריהם של עובדי מדינה יהודים, תלמידים יהודים גורשו מבתי הספר הממלכתיים בעיר, ורופאים יהודים לא הורשו לטפל עוד בחולים שאינם יהודים. ב-8 בדצמבר 1940 גורשו מהעיר 70 משפחות של פליטים יהודים. ב-24 בינואר 1941 התרחש בעיר פוגרום, ובמהלכו נרצחו 12 יהודים.
ב-22 ביוני 1941 החל מבצע ברברוסה, הכינוי הרווח לפלישה הגרמנית לברית המועצות. מתוקף הברית עם גרמניה, הצטרפה גם רומניה למבצע, ובתמורה הרשתה לה גרמניה לספח את חבל טרנסניסטריה, שהיה שייך עד אז לברית המועצות. גורלם של יהודי רדאוץ היה כגורלם של שאר יהודי בוקובינה ובסרביה - הגליה לגטאות ולמחנות עבודה בחבל ארץ זה. ההגליה נבעה מהרצון הרומני לטהר אתנית את האזורים הללו מיהודים. ברדאוץ רוכזו כל יהודי האזור, לקראת גירושם לטרנסניסטריה. ביולי אותה שנה הובאו לעיר כאלף יהודים מכפרים סמוכים, ובאוגוסט הובאה אליה כל קהילת העיר סירט, שמנתה 1,600 נפשות. עקב הגלייתם של יהודים מיישובים שכנים לרדאוץ גדל מספר התושבים בה מכ-6,000 נפש לכ-10,000 נפש.
ב-11 באוקטובר 1941 הצטוו יהודי העיר לעזוב אותה תוך שלושה ימים, פן יוצאו להורג בירייה על ידי השלטונות. ב-14 וב-15 באוקטובר גורשו כל יהודי העיר ברכבות לטרנסניסטריה. בדרכם הם שהו במחנות מעבר באוטאץ' ובמרקולשט. רבים מצאו שם את מותם עקב תנאי מחיה קשים. מהמחנות הועברו היהודים לגטאות בערים ברשד, אובודובקה ובאלטה, שם שהו עד סוף המלחמה.
לאחר המלחמה
מן המלחמה שרדו רק כ-4,000 מתוך 10,000 היהודים שגורשו מרדאוץ בראשיתה. בשנים 1945 ו-1946 עברו ברדאוץ למעלה מ-30,000 יהודים, שהיו בדרכם מהמחנות ליעדי הגירה שונים. רבים מהיהודים שעברו דרך העיר היו תושביה המקוריים, שהיו עתה חסרי אמצעים ומצאו את בית הכנסת ואת בית העלמין המקומי נטושים והרוסים בחלקם. רוב היהודים בחרו לעלות לישראל בשנים שבהם אפשרו זאת השלטונות: בין 1950 ל-1951 ובין 1959 ל-1961. השאר היגרו לארצות אחרות באירופה ובאמריקה ולישראל. בשנת 1962 התגוררו בעיר רק 800 יהודים, וב-2013 15 בלבד.
דמוגרפיה
בשיאם, היו יהודי רדאוץ הקבוצה האתנית הגדולה ביותר בעיר, כשליש מכלל התושבים, אך הם לא היוו רוב באוכלוסייה. לאורך המחצית הראשונה של המאה ה-20 נותר מספרם של יהודי העיר קבוע. אמנם רבים מיהודי רדאוץ הוגלו לסיביר במהלך מלחמת העולם הראשונה, אך אוכלוסיית העיר התאוששה במהירות עקב הגירת יהודים מהכפרים הסמוכים.
חינוך
המוסד החינוכי היהודי הראשון שנפתח בעיר היה תלמוד תורה, שנחנך ב-1830 ופעל עד פרוץ מלחמת העולם השנייה. לפני סגירתו, למדו בו כ-130 תלמידים. חוץ ממנו, פעלו בעיר תלמודי תורה קטנים. ב-1907 נפתחו בעיר בית ספר וגן ילדים של ארגון "שפה ברורה", שהורה בעברית. לאחר מלחמת העולם הראשונה האמיר מספר התלמידים במידה ניכרת והגיע לכ-200. בין השנים 1937–1940 פעל ברדאוץ בית הספר הדתי לבנות "בית יעקב", שנסגר בהוראת השלטונות.
יהודי העיר למדו גם במוסדות החינוך הממלכתי. ב-1871 למדו שם ברדאוץ 10 תלמידים בלבד, אך הודות להשתלבותם של יהודי בוקובינה בחיים הציבוריים גדל מספר התלמידים ב-1880 ל-183.
כלכלה
בראשית המאה ה-19 עסקו מרבית יהודי העיר במסחר, ובעיקר בסחר בעצים ובבעלי חיים. יתר היהודים היו בעלי מלאכה. עם התבססותם הקימו היהודים גם בתי חרושת, ובעיקר מנסרות, בתי בורסקאות וטחנות קמח. בשיאם החזיקו היהודים בכ-250 בתי חרושת בעיר ובסביבותיה. הקהילה מימנה את מוסדותיה באמצעות הטלת מיסים על נישואים, על שחיטה ועל ירושה, וכן באמצעות מכירת חלקות בבית העלמין.
בית הכנסת הגדול
ב-1830 נחנך בית הכנסת הראשון ברדאוץ. עקב התרבות היהודים בעיר, התעוררה דרישה לבית כנסת גדול שיתאים לצרכיהם. לפיכך, ב-18 באוגוסט 1883 נחנך בית הכנסת הגדול של רדאוץ. נוסף על בית הכנסת הזה, פעלו בעיר 32 בתי כנסת אחרים. ב-1962 פעלו ברדאוץ שני בתי כנסת בלבד.
רבנים
בשנותיה הראשונות של קהילת רדאוץ, היא הייתה מבחינה מנהלית וארגונית חלק מקהילת סירט הסמוכה. בשנים 1836–1881 שימש הרב הירש שפירא כרב המקומי. רק בשנת 1881, כשהקהילה גדלה, היא התנתקה מקהילת סירט. שנתיים מאוחר יותר התמנה יצחק קונשטאט (Kunstadt) לרב העיר, לאחר שזכה במוניטין על כתיבתם של ספרי דת. קונשטאט כיהן בתפקידו עד שנת 1910. אחריו כיהנו בתפקיד הרב הראשי הרבנים יעקב הופמן (1912–1923), יעקב נאכט (1925–1928), שמשון שטיין (1934–1936) ויצחק רבינוביץ' (1936–1941). ב-1945, עם סיום מלחמת העולם השנייה, התמנה ישראל הורניק כרבה הראשי של העיר. הוא כיהן עד מותו ב-1947, ואחריו לא מונה רב חדש בעיר.
היהודים הדתיים ברדאוץ השתייכו לחסידויות ויז'ניץ, סדיגורה ובויאן, שהיו החסידויות הנפוצות בחבל בוקובינה. עם האדמו"רים שנהגו לפקוד את רדאוץ דרך קבע נמנה חיים הגר מוויז'ניץ, שנהג להתדיין שם עם חסידיו.
בית העלמין היהודי
ב-1820 נחנך בית קברות יהודי ברדאוץ, במרחק שלושה קילומטר ממרכז העיר. עד להקמתו נקברו יהודי העיר בבית הקברות של סירט, שכן שתי הקהילות היו מאוגדות אז לקהילה אחת. בבית העלמין קבורים כ-7,000 יהודים. על המצבות נכתבו תחילה כתובות בעברית בלבד, אך במשך הזמן נתווספו גם כתובות ביידיש, בגרמנית וברומנית - בהתאם לשפה ששלטה ברדאוץ באותה תקופה. ב-2005 החלו פעולות שימור בבית העלמין.
אגודת נוער וספורט
בעיר פעלו שתי תנועות נוער עיקריות: תנועת השומר הצעיר, שהחלה את פעילותה ב-1918, ובית"ר, שנוסדה ב-1926. סניף בית"ר בעיר, שמנה כ-150 חברים, היה לסניף הגדול ביותר של התנועה בכל בוקובינה, זולת צ'רנוביץ. חלק מחברי בית"ר יזמו עליות קטנות לארץ ישראל. ב-1892, ביוזמתו של הרב הראשי דאז, יצחק קונשטאט, נוסד גם סניף של האגודה הציונית "אהבת ציון". ב-1900 השתנה שם האגודה ל"דורשי ציון".
בעיר פעלה גם אגודת הספורט "הגבורה", שנוסדה ב-1912. האגודה פעלה עד 1947, ונסגרה בהוראת השלטונות הקומוניסטיים. היא עסקה בעיקר בענפי הכדורגל וההתעמלות. מטעם האגודה נשלחו 24 ספורטאים לאירועי המכביה השנייה.
הפוליטיקה הפנימית
ב-1890 נוסדה ברדאוץ הנהלה קהילתית בת 24 חברים, שבראשה עמד משולם קופלר. קופלר כיהן בתפקידו עד פרוץ מלחמת העולם הראשונה ב-1914. בין שתי מלחמות העולם שימש בתפקיד יו"ר הקהילה חיים מיכאל, שהיה מקורב למי שעמד בראש קהילת יהודי צ'רנוביץ באותם הימים, בנו שטראוכר.
הנצחה וזיכרון
כחלק משדרת המצבות אשר הוקמה בבית הקברות בחולון, לזכר קהילות יהודיות שהושמדו בשואה, נבנתה גם מצבה לזכר קהילת רדאוץ.
המשבר הפיננסי באסיה (1997)
המשבר הפיננסי האסיאתי התחיל ביולי 1997, פגע בחלקים נכבדים מאסיה והתרכז בעיקר במדינות דרום-מזרח אסיה. המשבר העלה חששות כי הוא יתרחב ויגרום למשבר פיננסי עולמי.
התפתחות המשבר
המשבר התחיל בתאילנד עם קריסתו של הבאט התאילנדי בעקבות החלטת ממשלת תאילנד להפסיק הצמדתו של הבאט לדולר ולתת לבאט להיסחר בשוק החופשי, לאחר מאמצים מקיפים כדי לתמוך בו מול משבר פיננסי חמור שבחלקו היה מונע על ידי שוק הנדל"ן. באותו זמן, לתאילנד היה חוב חיצוני שהפך את המדינה לפושטת רגל בפועל עוד לפני קריסת המטבע שלה. עם התפשטות המשבר, רוב המדינות בדרום מזרח אסיה ראו גם הן את שערי המטבעות והמניות שלהן צונחים, כמו גם מחירי נכסים אחרים, בד בבד עם עלייה תלולה ומדאיגה של החוב הפרטי.
יחס החוב החיצוני לתוצר מקומי גולמי עלה מ-100% ל-167% בארבע הכלכלות הגדולות ב-ASEAN בשנת 1993–1996, ואז זינק מעבר ל-%180 במהלך המשבר.